# data[].attributes.body
Dit navn og din alder
Hej med jer - mit navn er André, og jeg har 23 år med i bagagen.

Beskriv - kort - din baggrund og lidt om dine interesser
Det er jo altid små-angstprovokerende at skulle koge bouillon på sig selv på den her måde, men lad mig prøve ... jeg er vokset op i en ret så lille landsby, Voldum, mellem Aarhus og Randers. Interesser stikker lidt til højre og venstre - jeg elsker at prøve nye ting af, jeg spiller musik og så er jeg givetvis farvet af at have brugt meget tid på højskole, hvor jeg har gået og arbejdet.

Hvorfor vil du gerne være journalist?
En grundlæggende del af det er nysgerrighed. Jeg elsker, at man igennem journalistikken har mulighed for at en legitim 'indgangs-billet' til alle mulige forskellige mennesker og miljøer, og hvor man egentlig bare kan komme, stille spørgsmål og blive klogere. Et andet aspekt er, at rammerne er så flydende, så man har mulighed for at arbejde kreativt og prøve ting af, fordi der ikke er nogen facitliste; på nær sandheden måske ..
Der er også et element i at ville rykke ved måde man italesætter visse ting i medierne. Herunder også måden man har beskæftiget sig med mentalt sundhed. Der kunne godt mangle en upgrade.

Hvad var din største aha-oplevelse på første semester?
Først menneskerne. Folk har helt forskellige udgangspunkter, hvilket er helt genialt. Det var en aha-oplevelse i sig selv, at det ikke på den måde er så homogen en gruppe mennesker. Derudover var det også en aha-oplevelse, at studiet ligesom er, hvad man gør det til. Rammerne er der, men derudover er man meget overladt til, hvad man selv vil gøre med det; var min opfattelse.

Hvad glæder du dig mest til ved andet semester?
At komme endnu mere i gang med tingene. Første semester bar præg af at være opstart og introducerende, hvilket jo giver god mening; så jeg glæder mig til at kunne bruge det. Og selvfølgelig at mødes på studiet, fredagsbar og alt det.

På hvilke områder vil du især gerne udvikle dig?
Jeg vil gerne være mere konfronterende i min tilgang til nogle ting - og være bedre til at gå helt i dybden med research-fasen - jeg kan godt have en tendens til at jamme lidt med det løbende ..

Hvad (tror du) bliver din største udfordring på andet semester?
At balancere selve studiet med det studieliv, som ikke er pensum-tekster.

… og hvad vil du gøre for at tackle denne udfordring?
Forsøge at være til at få prioriteret begge på en mere harmonisk måde.

Hvordan vil du beskrive dine egne - fagligt set - svageste og stærkeste sider?
Som en svag side kan jeg let stirre mig blind eller forsøge at ville presse en virkelighed ind i en eller anden præmis eller et format, jeg har sat op ... ikke altid hensigtsmæssigt. Dog synes jeg, at jeg er god til at finde kilder og har det ret sjovt med at ringe folk op og snakke med mennesker.

Hvilken forforståelse af gruppearbejdet har du? (Ud fra teksten: ‘Gruppearbejde - en introduktion til andet semester’? der indgår i kompendiet, som du kan finde som PDF her på Itslearning)
Generelt synes jeg, at det vigtigste består i at få skabt et rum, som alle kan se sig selv i. Så er det egentlig underordnet, hvilken 'kategori' man er i, da det grundlæggende er noget som kan skifte fra dag til dag, alt afhængig af hvilket humør man er i. At kommunikere og gå på kompromis tror jeg er essentielt.

Beskriv (mindst) én gang på JM1, hvor du har haft en god oplevelse med gruppearbejde. Hvorfor var det en god oplevelse? Og hvad bidrog du selv med?
Ud i kommunen var en god gruppe-oplevelse. Vi slog os ned sammen, mødtes i vores imaginære 'redaktionslokale', var til stede under hinandens telefon-interviews. Generelt var der bare meget god stemning i forhold til at bakke op om hinandens opgaver.

Nævn mindst én ting, som det er vigtigt, din gruppe – og din vejleder – ved om dig.
Jeg bevæger mig måske i et spænd mellem at være energisk med en tendens til det distræte, og det at være usikker og grublende. Det er et vilkår :)

# data[].attributes.body
Dit navn og din alder

Jeg hedder Lisa, og jeg er 21 år gammel.

Beskriv - kort - din baggrund og lidt om dine interesser

Inden jeg tog til Århus for at studere, boede jeg i Almind. “Hvad er Almind?", tænker du nok. En lille by langt ude på marken med sølle 1673 indbyggere. Siden da er der ikke sket meget, andet end at jeg søgte ind på DMJX, fordi jeg fik øjnene op for journalistik på Hadsten Højskole. Jeg interesserer mig for mine venner, lidt strik og selvfølgelig god journalistik. Jeg sidder nok stadig lidt fast i højskoleboblen.

Hvorfor vil du gerne være journalist?

Med et semester på bagen, har jeg fundet ud af, at jeg (næsten) aldrig keder mig. Studiet byder på oplevelser, den fodrer min nysgerrighed, den lader mig møde mennesker og historier, jeg ellers aldrig ville have mødt.

Hvad var din største aha-oplevelse på første semester?

Jeg havde gået ind til uddannelsen med fordommen om, at de studerende havde albuerne i siden på hinanden, og at konkurrencementaliteten var overskyggende. Sådan er det slet ikke, og alle er jo skide flinke.

Hvad glæder du dig mest til ved andet semester?

At lære alle jer at kende og skrive flere historier.

På hvilke områder vil du især gerne udvikle dig?

Jeg vil gerne turde mere og springe ud i flere ting.

Hvad (tror du) bliver din største udfordring på andet semester?
Hmm, at turde mere og springe ud i flere ting ;)

… og hvad vil du gøre for at tackle denne udfordring?

Tage et skridt af gangen. Det gjorde jeg også på første semester, og på den måde har jeg skubbet mine grænser. Det vil jeg fortsætte med at gøre.

Hvordan vil du beskrive dine egne - fagligt set - svageste og stærkeste sider?
Jeg har en tendens til at vil have alt perfekt. Derfor kan jeg godt arbejde langsomt, og det kan godt være et problem, når vi også arbejder med det, der hedder deadline.
Min stærke side er, at jeg er god til at lytte til kilder og interviewe. I hvert fald med erfaringskilder. Ekspert -og partskilder kræver nok lidt øvelse.

Hvilken forforståelse af gruppearbejdet har du? (Ud fra teksten: ‘Gruppearbejde - en introduktion til andet semester’? der indgår i kompendiet, som du kan finde som PDF her på Itslearning)

Generelt set, synes jeg, at vi kan trække meget på hinanden, når det gælder gruppearbejde. Vi kan lære af hinanden, og vi kan hjælpe hinanden. Jeg synes, vi skal behandle hinanden med respekt, blandt andet ved at bidrage til det faglige, møde op til tiden, give lyd, hvis man føler sig presset, så vi andre kan hjælpe til. Kommunikationen er key. Det demokratiske medborgerskab er jeg fan af, idet jeg mener, vi alle er ligeværdige.

Beskriv (mindst) én gang på JM1, hvor du har haft en god oplevelse med gruppearbejde. Hvorfor var det en god oplevelse? Og hvad bidrog du selv med?

Ud i kommunen opgaven var en god oplevelse i vores gruppe. Vi tog sammen derud, gav plads til hinanden og hjalp hinanden med at finde kilder, så alle havde en.

Nævn mindst én ting, som det er vigtigt, din gruppe – og din vejleder – ved om dig.

En gang imellem kan jeg vist godt miste fokus og tænke på noget helt andet i et godt stykke tid, før jeg ryster hovedet og kommer tilbage på sporet.

# data[].attributes.body
Jeg hedder Line og er 22 år gammel lige lidt endnu.

2. Beskriv - kort - din baggrund og lidt om dine interesser: Jeg har læst samfundsfag halvandet år på universitetet, inden jeg startede på DMJX. Jeg bruger meget at min fritid på at skrive – jeg er b.la. i gang med en roman for tiden. Det interesserer mig at skrive om ting, der er aktuelle, som for eksempel psykisk sygdom, som jeg lige nu har fokus på i min bog. Derudover er jeg altid i gang med et eller andet – ude med vennerne prioriterer jeg utrolig højt.

3.     Hvorfor vil du gerne være journalist? Jeg elsker at skrive, og så synes jeg det er vildt spændende, at have med andres historier at gøre. Jeg kan godt lide at lære nyt, så det er oplagt at have med et fag at gøre, hvor der hele tiden noget at sætte sig ind i.

4.     Hvad var din største aha-oplevelse på første semester? Jeg fik øjnene op for radio og synes det er spændende. Noget jeg godt kunne overveje at dykke dybere i, så det ikke kun bliver på skrift.

5.     Hvad glæder du dig mest til ved andet semester? At komme ud og lave historier. At øve mig mere og mere i at kaste mig ud i uvante situationer og bare give slip på kontrollen til tider.

6.     På hvilke områder vil du især gerne udvikle dig? Jeg vil gerne kaste mig ud fra min komfortzone. Det giver en fantastisk følelse bagefter, og den vil jeg rigtig gerne opleve oftere. Så vil jeg bare gerne blive mere og mere vant til at foretage interviews og sådan.

7.     Hvad (tror du) bliver din største udfordring på andet semester? At skulle starte lidt fra start igen, fordi vi skifter hold. Det er lidt ude af min komfortzone.

8.     … og hvad vil du gøre for at tackle denne udfordring? Udnytte det til noget godt og ikke bare være nervøs. Lære nye mennesker at kende og jeg er helt sikker på, det bliver kanon. Det er udelukkende nervøsiteten der spiller ind.

9.     Hvordan vil du beskrive dine egne - fagligt set - svageste og stærkeste sider? Jeg har meget struktur i tingene og det kan både være en stærk og svag side. Kan være svært for mig at skulle gøre tingene på andres måder, men til gengæld har jeg styr på mine ting. Jeg synes selv, jeg skriver levende, så bliver ofte tilfreds med mine resultater. Jeg har svært ved de mindre praktiske fag – er nemlig ikke så god til udenadslære omkring politik og lignende, hvis det ikke siger mig så meget.

10.  Hvilken forforståelse af gruppearbejdet har du? (Ud fra teksten: ‘Gruppearbejde - en introduktion til andet semester’? der indgår i kompendiet, som du kan finde som PDF her på Itslearning) Jeg tror, man har tendens til at lære meget mere, hvis man er i trygge omgivelser. Hvis gruppen er buddies, så tør man åbne sig op og give mere af sig selv, og når man gør det, lærer man mere i og med, man tør åbne munden. Der udover er gruppen også et demokratisk medborgerskab, hvor alle er berettiget til at kunne tale højt. Der skal være fokus på samarbejdet og rigtig godt at samle lidt op engang i mellem, så man kan evaluere lidt og se hvor folk lige er. Man skal have fokus på at løfte i flok og ikke være egoistisk.

11.  Beskriv (mindst) én gang på JM1, hvor du har haft en god oplevelse med gruppearbejde. Hvorfor var det en god oplevelse? Og hvad bidrog du selv med? Da vi skulle skrive den sidste artikel inden ferien. Der hjalp vi hinanden rigtig meget, så alle var med. Jeg hjalp med at finde en kilde til min medstuderende, og på den måde kom vi alle godt fra start, så ingen var alene i det.

12.  Nævn mindst én ting, som det er vigtigt, din gruppe – og din vejleder – ved om dig. Jeg er som en åben bog – der er ikke rigtig noget, jeg ikke vil tale om. Jeg synes, kommunikation er vigtig, og derfor skal man altid bare komme, hvis man har brug for at fortælle mig noget. Hellere en samtale om ringene end at være indebrændt over noget. Alle skal have det godt i gruppen.

# data[].attributes.body
Dit navn og din alder

Johanne Lerhard, 23.

Beskriv - kort - din baggrund og lidt om dine interesser

Jeg er opvokset i og lidt nord for København, hvor jeg - udover et år i Paris - har boet hele mit liv. Før jeg begyndte på skolen studerede jeg antropologi og journalistik på Lunds Universitet i Sverige, fordi jeg interesserer mig meget for krydsfeltet mellem kultur og politik, men søgte så ind på DMJX, hvor jeg selvfølgelig hellere ville gå.

Hvorfor vil du gerne være journalist?

Jeg vil gerne være journalist, fordi jeg gerne vil formidle, hvordan de større sammenhænge har betydning for mennesker på alle niveauer af samfundet. Og så elsker jeg at få lov til at tale med mange forskellige typer mennesker og formidle deres perspektiver på tilværelsen.

Hvad var din største aha-oplevelse på første semester?

Det gik op for mig, at vi allerede som studerende skal være opmærksomme på, hvor stor indflydelse vi har på, hvilke historier der bliver fortalt og hvordan. Og så hvor givende det er at arbejde sammen med så mange andre mennesker, der også rammer de samme mure og får de samme åbenbaringer som en selv.

Hvad glæder du dig mest til ved andet semester?

At få lov til at prøve en masse nye journalistiske ting af, at lære min redaktion at kende og fredagsbar.

På hvilke områder vil du især gerne udvikle dig?

Jeg vil gerne stikke lidt mere til mine kilder og prøve at finde nogle andre typer historier, som jeg måske ikke har tænkt så meget på forhånd.

Hvad (tror du) bliver din største udfordring på andet semester?

At stole på, at tingene er gode nok i nyhedsforløbet, hvor alting går lidt hurtigere, end vi har været vant til, mens vi samtidig skal blive bedre til at høre alle parter i vores historier, tjekke fakta og så videre.

… og hvad vil du gøre for at tackle denne udfordring?

Sparre med de andre, have lidt is i maven og gøre mig umage.

Hvordan vil du beskrive dine egne - fagligt set - svageste og stærkeste sider?

Mine svageste sider er, at jeg nogle gange gerne vil noget bestemt lidt for meget og derfor bliver lidt blind over for andre måder at gøre tingene på. Mine stærkeste sider er, at jeg arbejder ret intenst på opgaverne, kan se potentialet i de fleste historier og ikke er så nervøs for, at de nok skal lykkes.

Hvilken forforståelse af gruppearbejdet har du? (Ud fra teksten: ‘Gruppearbejde - en introduktion til andet semester’? der indgår i kompendiet, som du kan finde som PDF her på Itslearning)

Jeg synes, at det reducerer gruppearbejdet lidt med en enkelt af kategorierne. Det handler meget om, at have situationsfornemmelse i gruppen. Nogle gange er den demokratiske model bedst, mens der andre gange er brug for performance. Men generelt synes jeg, at det vigtigste er, at alle føler sig set og hørt i gruppen, fordi det både løfter det sociale og faglige.

Beskriv (mindst) én gang på JM1, hvor du har haft en god oplevelse med gruppearbejde. Hvorfor var det en god oplevelse? Og hvad bidrog du selv med?

Generelt var gruppearbejdet i min studiegruppe virkelig godt på JM1. Jeg tror, at vi var gode til hurtigt at lære hinandens kompetencer at kende, hvilket betød, at vi var gode til at lære af og komplementere hinanden.

Nævn mindst én ting, som det er vigtigt, din gruppe – og din vejleder – ved om dig.

Mit storhedsvanvid og mine mindreværdskomplekser går hånd i hånd :)

# data[].attributes.body
Nikolai her, de studerendes alderspræsi på 29 år. Jeg har fået mine næsten 30 år til at gå med bl.a. at tumle rundt på Københavns Universitet og læse russisk kultur, sprog og historie, men det satte uddannelsesloftet en stopper for. Jeg søgte ind på DMJX, fordi jeg godt kunne se mig selv være en god journalist. Jeg elsker at være sammen med mennesker, og jeg har altid higet efter at lære så meget som muligt, om så mange som muligt, så jeg er efterhånden blevet ret god til mennesker.

1. semester bød på mange nye oplevelser, men den største "aha-oplevelse" var nok, at niveauet var så højt - både de studerende og underviserne. I modsætning til uni, så føler jeg virkelig, at man bliver taget seriøst, og at man ikke bare er et benspænd, som forskerne lige skal huske at undervise lidt.
Det er også derfor, jeg glæder mig til at komme i gang igen. Jeg glæder mig til at lave radio igen, få Kurt Strandbar op at køre igen, og til blive klogere bare sådan helt automatisk
Min største udfordring bliver at skulle koordinere de mange jern, jeg har i ilden for tiden. Jeg er pinligt dårlig til kalendere, men det må jeg blive bedre til.

Nu bliver det her simpelthen for langt. Det er alligevel bedre at udveksle alt det her face to face. Tchüss!

# data[].attributes.attachment_caption
Her ser I mig i færd med at udforske Aros, da jeg lige var flyttet til Aarhus. 

# data[].attributes.body
Mit navn er Laura, og jeg er 26 år.  Jeg kommer fra det nordjyske, men er nu bosat på kollegie i Aarhus få meter fra DMJX. I min fritid bruger jeg tid på at være social med mit kollegie, udforske byen og drikke en god kop kaffe med venner og familie.

Jeg begyndte at interessere mig for journalistfaget, da jeg startede på Rønde Højskole, hvor jeg havde journalistlinjen. Jeg er nysgerrig som person, og på højskolen blev jeg grebet af at opsøge og formidle historier på en kreativ måde.

På første semester blev jeg overrasket over, hvor hurtigt vi selv kom ud i felten for at interviewe. I starten var det lidt grænseoverskridende, men jeg synes, det blev nemmere og nemmere for hver opgave, hvilket var vildt fedt!

På andet semester glæder jeg mig til at få lov til at udforske sproget endnu mere og så selvfølgelig til at lære den nye redaktion at kende :-)

Til forskel fra første semester vil jeg gerne prøve ikke at vælge det nemmeste valg for mig hver gang, så jeg også lærer de ting, jeg ikke interesserer mig mest for. Det tror jeg også bliver min største udfordring. For at tackle den vil jeg prøve bare at springe ud i det, eksempelvis ved at lave en video i stedet for at skrive en artikel.

Fagligt er jeg bedst, når jeg kan gå i dybden med det, jeg laver. Samtidig kan jeg godt lide at have mange bolde i luften, så det ikke bliver for ensformigt. Der skal være en god balance. Hvis jeg mister overblik, går det ud over min faglighed.

Min forståelse for gruppearbejde er, at det er vigtigt, at alle bliver hørt, så der er en god kommunikation i gruppen. Personligt hjælper det mig meget at spare med hinanden, især hvis jeg sidder fast i en opgave. Så kan det virkelig være rart at se det fra en andens synsvinkel.

Da vi skulle skrive vores afsluttende artikelserie på første JM1, var det rart, at vores gruppe brugte tid på at spare med hinanden om emner og hjælpe hinanden med at finde kilder, så vi alle havde mulighed for at skrive en god artikel.

Det er godt at vide om mig, at jeg nogle gange har tendens til at stirre mig lidt blind på min egen tekst, og derfor er det altid en hjælp at få en andens øjne på :-)

# data[].attributes.headline
Kære gruppe 9. Jeg hedder Mette og er jeres vejleder – og jeg GLÆDER mig simpelthen sådan til at være sammen med nogle studerende (jer!) helt ægte i virkeligheden, når JM2 starter. Når jeg ikke lige er på Katrinebjerg, har jeg travlt hjemme i mit kollektivagtige bofællesskab i udkanten af Beder. Der bor jeg (plus tre børn, én mand, én kat og et betydeligt antal høns) sammen med syv andre familier på en gammel efterskole. (Nedenfor kan I høre et par minutters lyd fra bofællesskabets aftensmad med mit yngstebarn som hovedperson). Om min baggrund kan jeg sige: Jeg er uddannet cand.public fra DMJX og Aarhus Universitet og har – før jeg blev ansat på skolen i 2017 – været selvstændig og produceret især film, video og apps. Selvom jeg i mange år slet ikke forestillede mig at skulle være underviser, har det vist sig, at JM2-underviserjobbet er verdens bedste.

# data[].attributes.subject
Kære gruppe 9. Jeg hedder Mette og er jeres vejleder – og jeg GLÆDER mig simpelthen sådan til at være sammen med nogle studerende (jer!) helt ægte i virkeligheden, når JM2 starter. Når jeg ikke lige er på Katrinebjerg, har jeg travlt hjemme i mit kollektivagtige bofællesskab i udkanten af Beder. Der bor jeg (plus tre børn, én mand, én kat og et betydeligt antal høns) sammen med syv andre familier på en gammel efterskole. (Nedenfor kan I høre et par minutters lyd fra bofællesskabets aftensmad med mit yngstebarn som hovedperson). Om min baggrund kan jeg sige: Jeg er uddannet cand.public fra DMJX og Aarhus Universitet og har – før jeg blev ansat på skolen i 2017 – været selvstændig og produceret især film, video og apps. Selvom jeg i mange år slet ikke forestillede mig at skulle være underviser, har det vist sig, at JM2-underviserjobbet er verdens bedste.